Ordinaziun davart l'indemnisaziun da las expensas e l'acceptaziun da regals    170.375   Ordinaziun davart l'indemnisaziun da las expensas e  l'acceptaziun da regals  dals 14-01-2003 (versiun dals 01-04-2013)  sa basond sin l'art. 1 al. 1 da l'urden da gestiun per la regenza dal chantun Grischun   dals 26 da favrer 1972  relaschada da la regenza ils 14 da schaner 2003  Art.  1 Princips 1 Mintga  commembra  e  commember  da  la  regenza  sco  er  la  chanceliera  u  il  chancelier han il dretg da l'indemnisaziun da las expensas che resultan en in connex  direct cun lur activitad uffiziala. 2 Regals persunals dastgan vegnir acceptads mo, sch'els èn usitads en la situaziun  concreta e na surpassan betg ina tscherta valur. En cas da dubi sto vegnir consultada   la regenza.  Art.  2 Definiziuns 1 Sco expensas professiunalas cun dretg d'indemnisaziun valan en spezial: a) spesas da viadi; b) spesas d'alimentaziun; c) spesas da pernottaziun; d) custs per indrizs da telecommunicaziun e per lur manaschi; e) custs da perfecziunament; f) custs per invitaziuns e per regals a terzas persunas en l'interess dal chantun. 2 Regals valan sco usitads, sch'els expriman ina stima generala dal chantun ubain da  sia  represchentanta  u da ses  represchentant  e  sch'els  na vegnan  betg surdads en   connex cun in act uffizial concret. In regal na dastga betg surpassar ina valur da 200  francs. *  Art.  3 Corporate cards 1 Cun resalva da las spesas pauschalas tenor l'artitgel  3a vegnan  las expensas da  princip pajadas cun ina carta da credit ch'è emessa sin il num dal chantun (corporate  card). *  * tabellas da las modificaziuns a la fin dal relasch   1     170.375    2 Cun questa  carta  paja la  chanceliera  u il  chancelier  las expensas da la regenza   entira sco er las expensas da la chanzlia chantunala che van a quint dal credit da   spesas da la regenza. 3 … *  Art.  3a * Spesas pauschalas 1 Per expensas pitschnas vegn pajada a las commembras ed als commembers da la  regenza ina indemnisaziun pauschala annuala da 2400 francs ed a la chanceliera u al  chancelier ina tala da 1200 francs. 2 Tras l'indemnisaziun pauschala èn cumpensadas tut las expensas pitschnas fin a 50  francs per eveniment.  Art.  4 Pajament dals custs e rendaquint 1 Las  commembras  ed  ils  commembers  da  la  regenza  sco  er  la  chanceliera  u  il  chancelier pajan las expensas directamain cun la corporate card, cun resalva da las  spesas pauschalas tenor l'artitgel 3a. * 2 La  quittanza  da  la  carta  per  l'expensa  fatga  vegn  transmessa  a  la  chanzlia   chantunala ensemen cun in simpel formular da rendaquint. * 3 La  chanzlia  chantunala  controllescha  ch'il  rendaquint  e  las  quittanzas  sajan  cumplets e correspundian cun ils rendaquints da l'interpresa da cartas da credit. Ella  emetta las quittanzas da pajament necessarias. 4 Intschertezzas  rectifitgescha  la  chanzlia  chantunala  cun  la  commembra  u  il   commember da la regenza pertutgà. L'artitgel 6 resta resalvà.  Art.  5 Budgetaziun ed infurmaziun 1 Sco indemnisaziun da las expensas vegnan budgetads mintga onn 57 000 francs sin  il conto 1100.3170 (indemnisaziuns da viadi e da spesas). 2 La chanzlia chantunala fa mintga onn in rendaquint da las spesas individualas da  las commembras e dals commembers  da la regenza sco er da las expensas da la   chanceliera u dal chancelier e suttametta quest rendaquint a la regenza per laschar   prender enconuschientscha. *  Art.  6 Conclus 1 Cun resalva da las disposiziuns davart las finanzas dal chantun Grischun decida la  regenza definitivamain davart tut las dumondas d'interpretaziun, da valitaziun e da   cudeschaziun en connex cun las expensas da las singulas commembras e dals singuls  commembers da la regenza, da la chanceliera u dal chancelier sco er da la regenza  entira.  Art.  7 Entrada en vigur 1 Questa ordinaziun entra en vigur retroactivamain il 1. da schaner 2003.  2       170.375   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-01-2003 01-01-2003 relasch emprima versiun - 19-03-2013 01-04-2013 Art. 2 al. 2 midada - 19-03-2013 01-04-2013 Art. 3 al. 1 midada - 19-03-2013 01-04-2013 Art. 3 al. 3 aboliziun - 19-03-2013 01-04-2013 Art. 3a integraziun - 19-03-2013 01-04-2013 Art. 4 al. 1 midada - 19-03-2013 01-04-2013 Art. 4 al. 2 midada - 19-03-2013 01-04-2013 Art. 5 al. 2 midada -   3     170.375    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-01-2003 01-01-2003 emprima versiun - Art. 2 al. 2 19-03-2013 01-04-2013 midada - Art. 3 al. 1 19-03-2013 01-04-2013 midada - Art. 3 al. 3 19-03-2013 01-04-2013 aboliziun - Art. 3a 19-03-2013 01-04-2013 integraziun - Art. 4 al. 1 19-03-2013 01-04-2013 midada - Art. 4 al. 2 19-03-2013 01-04-2013 midada - Art. 5 al. 2 19-03-2013 01-04-2013 midada -  4     	Art. 1 Princips 	Art. 2 Definiziuns 	Art. 3 Corporate cards 	Art. 3a * Spesas pauschalas 	Art. 4 Pajament dals custs e rendaquint 	Art. 5 Budgetaziun ed infurmaziun 	Art. 6 Conclus 	Art. 7 Entrada en vigur  		2018-06-06T00:49:10+0200 	"7001 Chur" 	"Gesetzessammlung Kanton Graubünden"